# Abdoulaye Diallo

Abdoulaye Diallo (30 de març de 1992) és un futbolista senegalès. Actualment juga de porter al Stade Rennais FC. És un graduat de la prestigiosa acadèmia de futbol Clairefontaine.

## Carrera futbolística
### Primers anys

Diallo va començar la seva carrera jugant a l'equip de la seva ciutat, l'Stade Reims, com a jugador juvenil. El 2004, va ser seleccionat per formar-se a l'acadèmia Clairefontaine, on va passar tres anys entrenant-se durant els dies feiners i jugant amb el Reims el cap de setmana. Abans d'abandonar Clairefontaine, Diallo va signar un contracte per unir-se a la cantera de l'Stade Rennais.

### Rennes

Diallo va unir-se al Rennes i es trobava entre un grup de joves jugadors de talent reconegut internacionalment, incloent Elliot Sorin, Wesley Yamnaine, Jérémy Helan, qui ara juga al Manchester City FC, Abdoulaye Doucoure, i Axel N'Gando. Diallo inicialment va participar en l'equip sub-18. El Rennes va quedar en quarta posició de la lliga sub-18 francesa, després de perdre's els playoffs. Durant la temporada 2008-2009 Diallo va participar en l'equip principal la Copa Gambardella, organitzada pel mateix club. En aquest torneig, va jugar tres partits i va concedir quatre gols. El Rennes va quedar eliminat contra el Le Havre AC.
Diallo va jugar el Championnat de France amateur la temporada 2009-2010. Va debutar el 15 d'agost de 2009, amb una victòria 2-0 contra l'US Sénart-Moissy. Diallo va jugar quatre partits més abans de ser cridar per l'equip principal el 20 de november per part de l'entrenador Frédéric Antonetti, per participar en el partit de lliga contra el Le Mans, substituint el porter substitut lesionat Cheick N'Diaye. Diallo va entrar al partit a la banqueta contra el Le Mans. La setmana següent, Diallo va ser el porter titular pel partit de lliga contra el Olympique de Lió, una hora abans de l'inici del partit, ja que el porter titular Nicolas Douchez havia patit una lesió el dia anterior. Diallo va jugar els 90 minuts del partit, que va resultar en un empat 1-1 i va fer un paper espectacular, incloent una aturada important al minut 88.
El 18 d'abril de 2010, Diallo va signar el seu primer contracte professional, de tres anys de durada.

### Carrera internacional

El maig de 2018 va ser convocat per participar en la selecció senegalesa de la Copa del Món de Futbol de 2018.

## Referències

* ↑ «2018 FIFA World Cup Russia – List of Players» (PDF). Fédération Internationale de Football Association, 04-06-2018. Arxivat de l'original el 12 d'agost 2018. [Consulta: 19 juny 2018].
* ↑ «Des nouvelles de Diallo, le Sénégalais». Ferloo, 06-04-2010 [Consulta: 19 juliol 2010]. Arxivat 28 de març 2020 a Wayback Machine. «Còpia arxivada». Arxivat de l'original el 2020-03-28. [Consulta: 25 juny 2018].
* ↑ «CHAMPIONNAT NATIONAL 18 ANS» (en francès). French Football Federation, 17-06-2008 [Consulta: 30 novembre 2009].
* ↑ «Moissy Cramayel v. Rennes» (en francès). Foot National, 15-08-2009 [Consulta: 30 novembre 2009].
* ↑ «Stade Rennais – Le Mans : les groupes» (en francès). Stade Rennais F.C., 20-11-2009 [Consulta: 30 novembre 2009].
* ↑ «Rennes v. Le Mans Match Report» (en francès). Ligue de Football Professionnel, 21-11-2009 [Consulta: 30 novembre 2009].
* ↑ «Diallo, 17 ans et de l'assurance» (en francès). Le 10 Sport, 29-11-2009 [Consulta: 30 novembre 2009]. Arxivat 24 de juliol 2011 a Wayback Machine. «Còpia arxivada». Arxivat de l'original el 2011-07-24. [Consulta: 25 juny 2018].
* ↑ «Lyon v. Rennes Match Report» (en francès). Ligue de Football Professionnel, 29-11-2009 [Consulta: 30 novembre 2009].
* ↑ «Diallo, premier contrat pro» (en francès). France Football, 18-04-2010 [Consulta: 18 abril 2010].
* ↑ «Revealed: Every World Cup 2018 squad - 23-man & preliminary lists & when will they be announced?». [Consulta: 18 maig 2018].

## Enllaços externs

* Abdoulaye Diallo profile at staderennais.com
* Abdoulaye Diallo, Estadístiques a la lliga francesa a LFP.fr (francès)